Cottbus

Cottbus [KOTbus] (jen germane, malsuprasorabe Chóśebuz [ĤEŝebus]) estas la dua plej granda, eksterdistrikta, universitata urbo de la germana federacia lando Brandenburgio kaj la plej granda urbo en Malsupra Luzacio. La urbo apud la rivero Spree estis unuafoje dokumente menciita en la jaro 1156. Cottbus havas Teknikan universitaton kun proksimume 5000 studentoj. En la urbo loĝas germanoj kaj soraboj kaj ĉiuj ŝildoj kaj montriloj estas kaj en la germana kaj en la soraba lingvoj. Por la soraboj Cottbus estas la kultura kaj politika centro, kvankam nur soraba malplimulto loĝas ĉi tie. La Brandenburgia Teknologia Universitato, aŭ mallonge BTU, troviĝas en la plej malgranda urbego de Germanio. Geografio Cottbus situas ĉirkaŭ 150 km sudoriente de Berlino, apud la rivero Spree. Soraboj eksedlis en la ĉirkaŭaĵo de la nuntempa urbo en la 10-jarcento, kiam ili konstruis burgon sur la sabloinsulo en la rivero. Germanoj loĝas apud la soraboj ekde la 13-a jarcento. La urbo situas apud la aŭtovojo 15 (Berlino - Vroclavo) kaj estas ligata per kelkaj fervojaj linioj interalie kun Berlino, Leipzig, Görlitz, Forst, Frankfurto ĉe Odro. La urbo havas areon de 164,2 km², el kiuj 35,2 km² estas arbaroj kaj 3 km² estas akva areo. La plej proksimaj urbegoj estas Dresdeno, ĉirkaŭ 90 km sudokcidente, Zielona Góra en Pollando, ĉirkaŭ 90 km nordoriente, kaj Berlino nordokcidente de Cottbus. Oriente la la urbo situas la lago Ostsee, la plej granda artifarita lago de Germanio en antaŭa surfaca minejo por brunkarbo. Urbopartoj Cottbus havas 19 urbopartojn. Srjejź • Mitte Chmjelow • Schmellwitz Žandow • Sandow Grodkojske pśedměsto • Spremberger Vorstadt Strobice • Ströbitz Žylow • Sielow Zaspy • Saspow Žylowk • Merzdorf Dešank • Dissenchen Rogeńc • Branitz Módłej • Madlow Knorawa • Sachsendorf Depsk • Döbbrick Škódow • Skadow Rogozno • Willmersdorf Kórjeń(Chóśebuz) • Kahren Kibuš • Kiekebusch Gołynk • Gallinchen Gogolow • Groß Gaglow Vidindaĵoj Brandenburgia landa muzeo pri moderna arto Kastelo Branitz, kun belega parko Malsuprasoraba muzeo Preĝejo Kristo (katolika) Preĝejo Mario, reĝino de la paco (katolika) La mineja lago Ostsee Servoj Brandenburgia Teknologia Universitato Ŝtata Teatro je Cottbus Ĝemelaj urboj Villingen-Schwenningen (Germanio) Saarbrücken (Germanio) Gelsenkirchen (Germanio) Turgovište (Bulgario) Zielona Góra (Pollando) Lipeck (Rusio) Grosseto (Italio) Personecoj Kito Pank (1808–1895); malsuprasoraba pastro, verkisto kaj redaktoro Hajno Rizo (1873–1917); malsuprasoraba pastro kaj okaza poeto Vidu ankaŭ Tramtransporto en Cottbus Malsupra Luzacio Eksteraj ligiloj municipa paĝaro en la malsuprasoraba